**VILNIAUS R. BEZDONIŲ „SAULĖTEKIO“ PAGRINDINĖ MOKYKLA**

**2024–2025 MOKSLO METŲ**

**VEIKLOS PLANAS**

2024

Bezdonys

PATVIRTINTA

Vilniaus r. Bezdonių „Saulėtekio“ pagrindinės mokyklos direktoriaus

2024 m. rugpjūčio 30 d.

įsakymu Nr. V1-136

**VILNIAUS R. BEZDONIŲ ,,SAULĖTEKIO“ PAGRINDINĖS MOKYKLOS**

**2024–2025 MOKSLO METŲ**

**VEIKLOS PLANAS**

**I SKYRIUS**

**BENDROSIOS NUOSTATOS**

Vilniaus r. Bezdonių ,,Saulėtekio“ pagrindinės mokyklos (toliau – Mokykla) 2024–2025 mokslo metų veiklos planas (toliau – Veiklos planas) parengtas vadovaujantis Lietuvos švietimo įstatymo nuostatomis, bendrosiomis programomis, Mokyklos 2024–2026 metų strateginiu veiklos planu, veiklos kokybės įsivertinimo rezultatais, veiklos ataskaitomis, išvadomis.

Įgyvendinant Veiklos planą siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti ugdytinių ugdymo(si) poreikius. Racionaliai, taupiai ir tikslingai naudoti švietimui skirtus išteklius.

**II SKYRIUS**

**MOKYKLOS PRISTATYMAS**

**Vizija**

Šiuolaikiška, erdvi, toliau auganti ir saugi pagrindinė mokykla, teikianti inovatyvias ir kokybiškas paslaugas, atliepianti kiekvieno mokinio poreikius, bendruomeniška ugdymo įstaiga, ruošianti mokinius gyventi besikeičiančioje ir tvarioje visuomenėje.

**Misija**

Mokyklos misija – vykdyti kokybišką priešmokyklinį, pradinį ir pagrindinį ugdymą, atitinkantį šiuolaikinės Lietuvos visuomenės poreikius ir Europos standartus. Mokykla kiekvienam mokiniui sudaro sąlygas bręsti kaip asmenybei, pagal gebėjimus pasiekti aukščiausią individualią pažangą, ugdyti kūrybiškumą, kritinį mąstymą, patyriminį ir netradicinį mokymąsi bei įgyti bendrųjų ir dalykinių kompetencijų pradmenis, reikalingus tolesniam sėkmingam ugdymui. Mokykla yra ir bendruomenės bendravimo bei kultūros centras, kuriame organizuojamos įvairios šventės ir renginiai.

**Filosofija**

„Mokomės ne mokyklai, o gyvenimui“ (Seneka)

**Vertybės**

Ugdymo(si) kokybė

Profesionalumas ir atsakomybė

Tolerancija ir lojalumas

Iniciatyvumas ir kolegialus bendradarbiavimas

Tvarumas ir gamtosauga

**Veiklos prioritetai**

**1 prioritetas. Ugdymo(si) kokybė**

**2 prioritetas.** **Mokymo(si) aplinka**

**III SKYRIUS**

**2023–2024 MOKSLO METŲ VEIKLOS ANALIZĖ**

**2023–2024 mokslo metais Mokykloje vykdomos programos**

Priešmokyklinio ugdymo programa

Pradinio ugdymo programa

Pagrindinio ugdymo programa

**Klasių komplektų ir mokinių skaičius**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Mokslo metai | Klasių komplektų skaičius | Klasės / mokinių skaičius | | | | | | | | | | | Iš viso mokinių |
| **Priešmo-kyklinė**  **grupė** | **1** | **2** | **3** | **4** | **5** | **6** | **7** | **8** | **9** | **10** |
| 2023–2024 | 11 | 11 | 20 | 14 | 11 | 15 | 16 | 12 | 11 | 11 | 6 | 12 | 139 |

**Specialiųjų poreikių turinčių mokinių skaičius**

|  |  |
| --- | --- |
| Mokslo metai | Specialiųjų poreikių turinčių mokinių skaičius |
| 2023–2024 | 25 |

**Neformalusis ugdymas**

|  |  |
| --- | --- |
| Mokslo metai | Neformaliajam ugdymui skirtų valandų skaičius |
| 2023–2024 | 16 |

Neformaliajam švietimui 2023–2024 mokslo metais buvo skirta 16 valandų. Veikia 12 būrelių. Mokiniai turėjo galimybę pasirinkti būrelį pagal savo poreikius.

**Mokyklos pedagoginiai darbuotojai**

|  |  |
| --- | --- |
| Mokytojų kvalifikacinė kategorija | Mokytojų skaičius |
| Mokytojas | 2 |
| Vyresnysis mokytojas | 16 |
| Mokytojas metodininkas | 4 |

**Savivaldos institucijos**

|  |  |  |
| --- | --- | --- |
| Pavadinimas | Apibrėžtis | Vykdytos veiklos |
| Mokyklos taryba | Aukščiausia savivaldos institucija, atstovaujanti mokiniams, mokytojams, tėvams (globėjams, rūpintojams), socialiniams partneriams ir vietos bendruomenei, telkiant Mokyklos bendruomenę svarbiausiems veiklos tikslams ir uždaviniams spręsti | Ugdymo plano, Veiklos plano, Mokyklos paramos fondo lėšų panaudojimo, vadovėlių užsakymo derinimas |
| Mokytojų taryba | Nuolat veikianti Mokyklos savivaldos institucija pedagogų  profesiniams bei bendriems ugdymo klausimams spręsti | Ugdymo proceso organizavimo, ugdymo plano įgyvendinimo, pamokų pasiskirstymo, mokinių mokymosi krūvio bei vertinimo kriterijų klausimų sprendimas |
| Mokinių taryba | Aukščiausia mokinių savivaldos institucija | Tarpininkavimas sprendžiant mokinių ugdymosi, elgesio problemas, pasiūlymų dėl mokinių užimtumo organizavimo teikimas |
| Mokyklos metodinis centras | Skirtas Mokyklos metodinei veiklai organizuoti, jį sudaro visi Mokyklos mokytojai | Metodinių problemų sprendimas, švietimo idėjų, pedagogikos mokslo naujovių, mokytojų gerosios patirties sklaidos, kolegialaus bendradarbiavimo skatinimas |
| Mokinių tėvų (globėjų, rūpintojų) komitetas | Mokinių tėvų (globėjų, rūpintojų) komitetas – savivaldos organizacija | Siūlymų teikimas dėl ugdymo proceso ir mokinių laisvalaikio organizavimo, bendradarbiavimas su kitomis Mokyklos savivaldos institucijomis, administracija |

**Mokymosi rezultatai**

2023–2024 m. m. 5–10 klasių mokinių pažangumo vidurkis:

5–10 klasių pažangumo lyginamoji analizė (vidurkis):

|  |  |  |
| --- | --- | --- |
| **2023–2024** | **2022–2023** | **2021–2022** |
| 7,69 | 7,86 | 7,77 |

PUPP rezultatai (vidurkis):

|  |  |  |
| --- | --- | --- |
| **Dalykas**  **Mokslo**  **metai** | **Lietuvių kalba ir literatūra** | **Matematika** |
| **2023–2024** | 6,5 | 4,2 |
| **2022–2023** | 6,8 | 3,3 |
| **2021–2022** | 5,9 | 2,4 |

4 klasės mokinių NMPP rezultatai (procentais vidurkis):

|  |  |  |  |
| --- | --- | --- | --- |
| **Dalykas**  **Mokslo**  **metai** | **Skaitymas** | **Matematika** | **Pasaulio pažinimas** |
| **2023–2024** | 51,6 | 66,3 | X |
| **2022–2023** | 69,8 | 55,9 | X |
| **2021–2022** | 56,3 | 70,1 | 72,8 |

8 klasės mokinių NMPP rezultatai (procentais vidurkis):

|  |  |  |  |  |
| --- | --- | --- | --- | --- |
| **Dalykas**  **Mokslo**  **metai** | **Skaitymas** | **Matematika** | **Gamtos mokslai** | **Socialiniai mokslai** |
| **2023–2024** | 64,9 | 28,7 | X | X |
| **2022–2023** | 67,1 | 28,9 | X | X |
| **2021–2022** | 74,7 | 37,2 | 47,1 | 43,5 |

**Mokyklos projektinė veikla**

**Tarptautiniai projektai**

* Tarptautinis fotografijos projektas ,,Mums 17“;
* Erasmus+ programos projektas ,,Generation 4.0“;
* Lietuvos–Lenkijos jaunimo mainų fondo remiamas edukacinis projektas ,,Baltijos jūra – mūsų bendras paveldas“;
* 3–8 klasių mokinių eiliuotų ir iliustruotų mįslių apie profesijas konkursas.

**Respublikiniai projektai**

* Sausio 13 d. Mokyklos bendruomenė jau 16-ą kartą dalyvavo pilietinėje iniciatyvoje ,,Atmintis gyva, nes liudija“, skirtoje paminėti Sausio 13-ąją – Laisvės gynėjų dieną;
* ,,EdTech“ programa ,,Qoost“, skirta mokytis, kurti ir dalintis edukaciniu turiniu, DI pagalba mokymui;
* Metodinių darbų virtualus projektas ,,Įtraukusis ugdymas. Metodinės priemonės įvairių gebėjimų mokiniams“;
* ,,EdTech“ programa ,,Skaitmeninė švietimo transformacija (EdTech)“.

**Rajono projektai**

* Dalyvaujamojo biudžeto mokinių iniciatyvos projektas ,,Susipažįstame su Lietuva“.

**Mokyklos projektai**

* Lietuvių kalbos dienų projektiniai renginiai: dailyraščio konkursas, meninio skaitymo konkursas, viktorinoje ,,Aš tikrai myliu Lietuvą“ ir kt. (5–10 kl.);
* Kasmetinė, tradicinė vaikų vasaros poilsio stovykla „Saulėtekis“ (1–4 kl.);
* ,,Antika. Senovės graikų mitai“ (10 kl.);
* ,,Kodėl supyko žemė“ (4 kl.);
* ,,Kuriame pasakas“ (5 kl.);
* ,,Fenomenais grįstas ugdymas“ (priešmokyklinė grupė, 1–10 kl.);
* ,,Olimpinis mėnuo“ (1–4 kl.).

**Mokykloje vykę renginiai, išvykos, konkursai, olimpiados ir netradicinės pamokos**

* Rugsėjo 1 d. Mokslo ir žinių diena;
* Rugsėjo 15 d. 7 klasės išvyka į VI tarptautinį etno žaidimo ,,Kyla“ turnyrą;
* Rugsėjo 20 d. priešmokyklinio ugdymo grupės išvyka į alpakų ūkį;
* Spalio 2 d. 4 klasės pamoka kitoje erdvėje ,,Vabzdžių medžiotojas“;
* Spalio 6 d. 7 klasės apsilankymas Stalo teatro premjeroje ,,Migrantai“;
* Spalio 11 d. priešmokyklinės grupės dalyvavimas edukacinėje programoje ,,Mano kepaliukas“;
* Spalio 12 d. 8 ir 9 klasių apsilankymas Nacionaliniame saugomų teritorijų lankytojų centre edukacijoje ,,Kraštovaizdžio įvairovė saugomose teritorijose“;
* Spalio 16 d. 7 klasės dalyvavimas nuotolinėje edukacijoje ,,Šiuolaikinis internetinis folkloras: memai“;
* Spalio 18 d. 6 ir 9 klasių apsilankymas Pinigų muziejuje;
* Spalio 19 d. 5 klasės mokinių apsilankymas Lietuvių kalbos instituto edukacinėje parodoje ,,Paliesk lietuvių kalbą rankomis“;
* Spalio 25 d. 6–9 klasių mokinių apsilankymas Danske Banke;
* Spalio mėn. 7 ir 8 klasių paroda, skirta Žirgo metams;
* Lapkričio 9–10 d. dalyvavimas Vilniaus rajono zoninėse kvadrato varžybose;
* Lapkričio 15 d. 7 klasės išvyka į Lietuvos radijo ir televizijos užkulisius;
* Lapkričio 15 d. dalyvavimas Vilniaus rajono zoninėse futbolo varžybose;
* Lapkričio 16 d. tarptautinės tolerancijos dienos renginiai;
* Lapkričio 22 d. 5–8 klasių dalyvavimas pakuočių atliekų tvarkymo organizacijos ,,Žaliasis taškas“ organizuotame protmūšyje ,,Žinau daugiau – atliekų mažiau“;
* Lapkričio 24 d. dalyvavimas Vilniaus rajono finalinėse mergaičių futbolo varžybose;
* Lapkričio 23 d. renginys Vilniaus rajono muzikos mokytojams ,,Terapinių instrumentų pristatymas“;
* Gruodžio 4 d. 5 klasės išvyką į ,,Vilniaus 700“ organizuotą ekskursiją ,,Vilnius tavo kuprinėje“;
* Gruodžio 12 d. 8–10 klasių dalyvavimas Karjeros planavimo ir verslumo konferencijoje jaunimui ,,Nuo nulio iki milijardo“;
* Gruodžio 22 d. priešmokyklinio ugdymo grupės ir 1–4 klasių spektaklis ,,Keturių žvakių istorija“;
* Gruodžio 22 d. 5–10 klasių renginys ,,Kalėdų stebuklas“;
* Gruodžio mėn. Kalėdinių erdvių konkursas;
* Gruodžio mėn. dalyvavimas Dailės mokytojų asociacijos organizuotame tarptautiniame vaikų ir jaunimo meninės kūrybos darbų konkurse ,,Kalėdinis atvirukas“;
* Gruodžio mėn. akcija ,,Knygų Kalėdos“;
* Gruodžio–sausio mėn. 9 klasės mokinės dalyvavimas parodoje-konkurse ,,Pats gaminu Prakartėlę“;
* Sausio 4 d. Mokytojų klubo apsilankymas Kino ir teatro muziejuje edukacijoje ,,Triukšmas kine“;
* Sausio 9 d. mokyklos sportininkų komandos apsilankymas Fabijoniškių baseine ir sporto klube;
* Sausio 17 d. 9 ir 10 klasių apsilankymas Signatarų namuose ir virtualios realybės filme ,,Angelų takais“;
* Sausio 19 d. 5 klasės integruotas muzikos ir technologijų pamokų ciklas ,,Muzikos instrumento kelias";
* Sausio 22 d. 9 klasės projekto ,,Kodėl nereikia šiukšlinti?“ pristatymas 3 klasės mokiniams;
* Sausio 24 d. 5 klasės mokinės dalyvavimas Lietuvos meninio skaitymo konkurso rajono etape;
* Sausio 25 d. priešmokyklinio ugdymo grupės dalyvavimas Martyno Mažvydo bibliotekos renginyje ,,Tėtis skaito“;
* Sausio 31 d. 6 klasės apsilankymas fino filmo ,,Vonka“ peržiūroje;
* Vasario 9 d. 8–10 klasių išvyka į Vilniaus universiteto Chemijos ir geomokslų fakulteto Jaunųjų chemikų laboratorijoje;
* Vasario 14 d. mokytojų dalyvavimas tarptautinėje konferencijoje ,,Skirtingos meilės kalbos“ ir pranešimo ,,Meilės taku link knygos“ skaitymas;
* Vasario 14 d. dalyvavimas Pelenų trečiadienio Šv. Mišiose Bezdonių bažnyčioje;
* Vasario 15 d. renginiai, skirti Vasario 16-ajai paminėti;
* Vasario 20 d. mokytojų ir pagalbos mokiniui specialistų dalyvavimas paskaitoje ,,Bendrosios fizinio aktyvumo rekomendacijos negalią turintiems mokiniams“;
* Vasario 22 d. metodinė diena ,,Mokytojas – mokytojui“;
* Vasario 28 d. 2–4 klasių mokinių dalyvavimas dailyraščio konkurse <<Rašau Lietuvai“;
* Vasario 29 d. 1–4 klasių dalyvavimas keliaujančių nariuotakojų ekspozicijoje;
* Kovo 8 d. Lietuvos valstybės atkūrimo dienos minėjimas;
* Kovo 13 d. 7–10 klasių susitikimas su Danske Banko vadovais;
* Kovo 15 d. dalyvavimas Nacionalinio diktanto rašyme;
* Kovo 26 d. rajoninė 3–4 klasių mokinių matematikos olimpiada mokykloje;
* Kovo 27 d. 8–10 klasių susitikimas su savanorišką veiklą ir savanorių ugdymo(si) procesą organizuojančios organizacijos ,,Ne imti, bet duoti“ mentore;
* Kovo 29 d. susitikimas su gamtininku, fotografu ir rašytoju Mariumi Čepuliu;
* Balandžio 3 d. Vilniaus rajono lietuvių kalbos ir literatūros ir mokyklos mokytojų dalyvavimas metodiniame-praktiniame seminare ,,Sužadinimo veiklų pamokose teorija ir praktika“;
* Balandžio 12 d. 6 ir 7 klasių išvyka į Lietuvos Etnokosmologijos muziejų;
* Balandžio 18 d. dalyvavimas Vilniaus rajono mokinių virvės traukimo finalinėse varžybose;
* Balandžio 18 d. 3 klasės dalyvavimas edukacijoje Zooparke;
* Balandžio 23 d. 6 klasės apsilankymas Vilniuje ir pramogų centre ,,Tamsu baisu“;
* Balandžio 25 d. 5 klasės apsilankymas Lietuvos nacionaliniame operos ir baleto teatre;
* Balandžio 26 d. 5 klasės išvyka prie Nemenčinės piliakalnio ir į Nemenčinės daugiafunkcinį kultūros centrą;
* Balandžio 29 d. 7 klasės išvyka į Priešgaisrinės gelbėjimo tarybos Nemenčinės padalinį;
* Balandžio 30 d. priešmokyklinio ugdymo grupės išvyka į Zooparką;
* Balandžio mėn. paroda-konkursas ,,Velykinis margutis“;
* Gegužės 1 d. 1–4 klasių išvyka į Kauną;
* Gegužės 3 d. 5–10 klasių dalyvavimas XVIII bėgimo varžybose, skirtose Gegužės 3 d. Konstitucijos dienai paminėti;
* Gegužės 6 d. 5 klasės apsilankymas gyvūnų prieglobstyje ,,Miško trobelė‘;
* Gegužės 7 d. 3 ir 4 klasių išvyka į Dzūkijos kraštą;
* Gegužės 9 d. 1–5 klasės dalyvavo ,,Skaitymo kavinėje“;
* Gegužės 15 d. 8–10 klasių apsilankymas Valstybės sienos apsaugos tarnybos Vilniaus pasienio rinktinėje;
* Gegužės 16 d. priešmokyklinio ugdymo grupės dalyvavimas edukacijoje ,,Švarūs dantukai – graži šypsena“;
* Gegužės 16 d. 2–4 klasių išvyka į pinigų muziejų;
* Gegužės 21 d. 4 klasė išvyka į Bernardinų sodą tirti oro taršos;
* Gegužės 29 d. mokyklos administracijos dalyvavimas konferencijoje ,,Projektas – galimybė mokytis kitaip“ ir pranešimo ,,Fenomenais grįsta ugdymas per projektines veiklas“ skaitymas;
* Gegužės 31 d. projekto ,,Fenomenais grįstas ugdymas baigiamasis renginys;
* Balandžio–birželio mėn. mokinių ir mokyklos administracijos Demokratijos pamokos;
* Birželio 4 d. 5–10 klasių išvyka į Biržų kraštą;
* Birželio 5 d. 4 klasės išvyka į parodą ,,Kosmopark“;
* Birželio 6 d. 5–10 klasių ir kitų mokyklų Sporto šventė mokykloje;
* Birželio 6 d. 1–4 klasių mokslo metų pabaigos šventė;
* Birželio 7 d. priešmokyklinio ugdymo grupės mokslo metų pabaigos šventė;
* Birželio 10 d. 6 ir 7 klasių išvyka į senolių globos ir slaugos įstaigą ,,Senevita“;
* Birželio 14 d. 9–10 klasių išvyka į ,,Maisto banką“;
* Birželio 21 d. 5–10 klasių mokslo metų pabaigos šventė;
* Birželio 26 d. Mokytojų klubo išvyka į Lietuvos nacionalinio operos ir baleto teatro užkulisius.

**Mokyklos, mokinių ir mokytojų pasiekimai**

* Tarpmokylinėse draugiškose tinklinio varžybose II vieta;
* Vilniaus rajono mokyklų svarsčių kilnojimo varžybose I vieta;
* Tarpzoninėse respublikinėse svarsčių kilnojimo varžybose III vieta;
* 5 klasės mokinė tapo konkurso ,,Viską paaukojau Marijai“ laureate;
* 4 klasės mokinio I vietos laimėjimas Vilniaus rajono savivaldybės bendrojo ugdymo mokyklų matematikos konkurse ,,Lietuvos pradinukų matematikos olimpiada“;
* Vilniaus rajono mokinių virvės traukimo finalinės varžybose I vieta;
* 4 klasės laimėjimas I vietos Lietuvos lengvosios atletikos trikovės varžybose.

**Darbas su Mokyklos partneriais, mokinių tėvais, bendruomene**

Mokykla 2023–2024 mokslo metais glaudžiai bendradarbiavo su kitomis Vilniaus rajono bei miesto mokyklomis. Jau daug metų iš eilės palaikomas glaudus ryšys su Bezdonių Juliaus Slovackio gimnazija, Vilniaus r. Nemenčinės Gedimino gimnazija, Vilniaus r. Pakenės Česlovo Milošo pagrindine mokykla ir kt. Bendradarbiaujama su Lietuvos katalikių moterų sąjungos vaikų paramos centru, Lietuvos užimtumo tarnyba, Vilniaus r. pedagogine-psichologine tarnyba, Vilniaus r. policijos komisariatu, Vilniaus r. policijos komisariato policijos nuovada, Probacijos tarnyba, Vilniaus r. priešgaisrinės gelbėjimo tarnybos Nemenčinės komanda, Bezdonių seniūnija, Veriškių vaikų dienos centru, Vaiko teisių apsaugos tarnyba, Vilniaus r. savivaldybės Vaiko gerovės komisija, VšĮ Nemenčinės vaikų ir paauglių socialiniu centru ir kt.

Mokyklos bendruomenė palaiko glaudžius, draugiškus ryšius su Bezdonių miestelio ir kaimo bendruomene.

**IV SKYRIUS**

**MOKYKLOS VEIKLOS ĮSIVERTINIMO RODIKLIAI**

**Mokyklos 2023–2024 mokslo metų veiklos kokybės įsivertinimo rezultatai**

Sritys – Ugdymas(is) ir mokinių patirtys

Tema 2.2. Vadovavimas mokymuisi

Rodiklis 2.2.2. Ugdymo(si) organizavimas

|  |
| --- |
|  |

**V SKYRIUS**

**ESAMOS SITUACIJOS ANALIZĖ (SSGG)**

|  |  |
| --- | --- |
| **Stiprybės** | **Silpnybės** |
| * Mokinių skaičiaus didėjimas. * Maža, stabili bendruomenė. * Neperpildytos klasės. * Didelis dėmesys kiekvienam. * Inovacijų politika. * Metodinis centras. * Mokinių skatinimo sistema. * Aukšta pedagogų kvalifikacija ir kompetencijos. * Renginių organizavimas. | * Per mažos patalpos. * IT atnaujinimas. * Skaitmeninio turinio trūkumas. * Finansavimo trūkumas. * Nepakankamas dalyvavimas Tarptautiniuose projektuose. * Mokytojų ir pagalbos mokiniui specialistų trūkumas. * Finansų valdymo efektyvumas. * Bendradarbiavimas su socialiniais partneriais. * Pagalba mokiniams. |
| **Galimybės** | **Grėsmės** |
| * Investicijų paieška. * Įtraukti į mokyklos veiklą socialinius partnerius, tėvus. * IT ir skaitmeninio turinio atnaujinimas ir papildymas. * Tobulinti ugdymo kokybę. * Stiprinti bendruomenės narių atsakomybę. * Sistemingas kokybiškų konsultacijų teikimas. | * Patalpų trūkumas. * Finansavimo trūkumas. * Įtraukiojo ugdymo įgyvendinimo sunkumai. * Mokytojų ir pagalbos mokiniui specialistų trūkumas. * Stiprių, motyvuotų mokinių išėjimas. * Mažėjantis mokinių skaičius kai kuriose klasėse. * Ne visada veiksminga ar pasiekiama mokinių konsultavimo sistema. |

**VI SKYRIUS**

**MOKYKLOS VEIKLOS PLANO RENGIMO ŠALTINIAI**

* Mokyklos 2024–2026 m. strateginis veiklos planas;
* Mokyklos nuostatai;
* 2024–2025 mokslo metų priešmokyklinio, pradinio ir pagrindinio ugdymo programų ugdymo planas;
* Mokyklos veiklos kokybės 2023–2024 mokslo metų įsivertinimo ataskaitos;
* Mokytojų ir Mokyklos tarybos nutarimai;
* Metodinės centro nutarimai.

**VII SKYRIUS**

**MOKYKLOS 2024–2025 MOKSLO METŲ VEIKLOS STRATEGINIAI TIKSLAI**

* Pagerinti ugdymo(si) kokybę, sukūrus šiuolaikišką ugdymo procesą;
* Pagerinti ugdymo(si) kokybę, didinant švietimo įtrauktį ir veiksmingumą;
* Pagerinti mokymo(si) aplinką ir modernizuoti ugdymo procesą;

**VIII SKYRIUS**

**STRATEGINIŲ TIKSLŲ ĮGYVENDINIMO 2024–2025 MOKSLO METAIS PROGRAMA**

|  |  |  |  |  |  |
| --- | --- | --- | --- | --- | --- |
| **Programa** | **Priemonės** | **Laukiami rezultatai** | **Įgyvendinimo laikotarpis** | **Atsakingi vykdytojai** | **Ištekliai** |
| 1. **Prioritetas. Ugdymo(si) kokybė** | | | | | |
| * 1. **Tikslas. Pagerinti ugdymo(si) kokybę, sukūrus šiuolaikišką ugdymo procesą** | | | | | |
| 1.1.1. Kokybiškas ir šiuolaikiškas bendrojo ugdymo programų vykdymas | 1.1.1.1. Mokytojų kvalifikacijos tobulinimas | Mokytojai įgis reikiamų žinių šiuolaikinių pamokų vedimo srityje | Rugsėjo–gruodžio mėn. | Administracija | Mokyklos lėšos, skirtos kvalifikacijai tobulinti, žmogiškieji ištekliai |
| 1.1.1.2. Šiuolaikinių pamokų vedimo darbo grupės (toliau – darbo grupė) sudarymas | Sudaryta Metodiniame centre darbo grupė | Rugsėjo mėn. | Metodinis centras | Atlyginimų fondo lėšos,  žmogiškieji ištekliai |
| 1.1.1.3. Šiuolaikinių pamokų vedimo atmintinės ir pavyzdinių įrankių parengimas | Parengta šiuolaikinių pamokų vedimo atmintinė ir pavyzdiniai įrankiai | Rugsėjo–gruodžio mėn. | Darbo grupė | Žmogiškieji ištekliai |
| 1.1.1.4. Šiuolaikinių pamokų vedimo kassavaitinis dalinimasis gerąja patirtimi | Pasidalinta šiuolaikinių pamokų metodų naudojimo praktika Metodinio centro posėdžiuose | Rugsėjo–birželio mėn. | Darbo grupė,  Metodinis centras | Žmogiškieji ištekliai |
| 1.1.1.7. Pamokos vertinimo lentelės atnaujinimas pagal šiuolaikinio ugdymo tendencijas | Patvirtinta Pamokos vertinimo lentelės nauja redakcija | Lapkričio mėn. | Direktoriaus pavaduotojas ugdymui | Žmogiškieji ištekliai |
| 1.1.2. Dalyvavimas tarptautinių projektų veikloje | 1.1.2.1. Dalyvavimas tiksliniuose mokymuose apie tarptautinių projektų organizavimą | Mokyklos administracija ir užsienio kalbų mokytojai įgis žinių tarptautinių projektų organizavimo srityje | Rugsėjo–gruodžio mėn. | Administracija, užsienio kalbų mokytojai | Mokyklos lėšos, skirtos kvalifikacijai tobulinti |
| 1.1.3. Efektyvus pagalbos teikimas žemų ir aukštų mokymosi pasiekimų turintiems mokiniams | 1.1.3.1. Konsultacijų ir pavėžėjimo tvarkaraščių patogumo ir naudingumo mokiniams užtikrinimas | Visiems mokiniams sudarytos sąlygos gauti ugdymosi pagalbą | Rugsėjo mėn. | Direktorius | Žmogiškieji ištekliai |
| 1.1.3.2. Konsultacijų kiekio ir dažnumo didinimas, būdų įvairinimas | Sudarytos sąlygos kiekvienam mokiniui gauti pagalbą jam priimtinu laiku ir būdu | Rugsėjo–gruodžio mėn. | Administracija, mokytojai | Atlyginimų fondo lėšos,  žmogiškieji ištekliai |
| 1.1.3.3. Konsultacijų teikimo sistemos sukūrimas | Teikiama pagalba yra efektyvi ir kiekvienam mokiniui suteikia galimybes patirti individualią pažangą | Rugsėjo–gruodžio mėn. | Administracija, mokytojai | Atlyginimų fondo lėšos,  žmogiškieji ištekliai |
| * 1. **Tikslas. Pagerinti ugdymo(si) kokybę, didinant švietimo įtrauktį ir veiksmingumą** | | | | | |
| 1.2.1. Ugdymo veiksmingumo pagal įtraukiojo ugdymo nuostatas įdiegimas ir užtikrinimas | 1.2.1.1. Kvalifikacijos įtraukiojo ugdymo srityje kėlimas | Mokytojai, pagalbos mokiniui specialistai, mokytojo padėjėjai įgis žinių įtraukiojo ugdymo srityje | Rugsėjo–birželio mėn. | Mokytojai, pagalbos mokiniui specialistai, mokytojo padėjėjai | Mokyklos lėšos, skirtos kvalifikacijai tobulinti |
| 1.2.1.2. Švietimo pagalbos prieinamumo didinimas – specialiojo pedagogo etato, kuris atitiktų galiojančių respublikos teisės aktų nuostatas, didinimas | Padidintas specialiojo pedagogo etatas 0,25 et. | Rugsėjo mėn. | Direktorius | Žmogiškieji ištekliai |
| 1.2.1.4. Saugios Mokyklos aplinkos užtikrinimas | Kasmet atliktas tyrimas mokinių saugumo užtikrinimo srityje ir aptartas Mokytojų tarybos posėdžiuose | Lapkričio mėn. | Pagalbos mokiniui specialistai, ūkvedys | Atlyginimų fondo lėšos,  žmogiškieji ištekliai, SB lėšos |
| 1.2.1.6. Įtraukiuoju ugdymu grįsto ugdymo vedimo dalinimasis gerąja patirtimi | Pasidalinta įtraukiuoju ugdymu grįsto ugdymo patirtimis Metodinio centro posėdžiuose | Rugsėjo–birželio mėn. | Darbo grupė,  Metodinis centras | Žmogiškieji ištekliai |
| 1. **Prioritetas. Mokymo(si) aplinka** | | | | | |
| * 1. **Tikslas. Pagerinti mokymo(si) aplinką ir modernizuoti ugdymo procesą** | | | | | |
| 2.1.1. Mokyklos patalpų, kurios atitiktų galiojančias Higienos normas, praplėtimas | 2.1.1.1. Mokyklos priestato statybos iniciavimas | Inicijuotas Mokyklos priestato statymas, įrodyta būtinybė plėsti Mokyklos erdvę ir dabartinių patalpų neatitiktis Higienos normoms | Rugsėjo mėn. | Direktorius | Žmogiškieji ištekliai |
| 2.1.2. IT klasės modernizavimas | 2.1.2.1. Lėšų planavimas ir rinkos tyrimas | Pasiruošta įsigyti kompiuterius | Rugsėjo–gruodžio mėn. | Direktorius | Žmogiškieji ištekliai |
| 2.1.3. Skaitmeninio ugdymo turinio plėtra | 2.1.3.1. Mokytojų poreikio tyrimo dėl reikalingų skaitmeninių ugdymo priemonių vykdymas | Įvykdytas mokytojų poreikio dėl reikalingų skaitmeninių ugdymo priemonių tyrimas ir numatytos reikalingiausios ugdymui organizuoti skaitmeninės ugdymo priemonės | Rugsėjo–gruodžio mėn. | Direktoriaus pavaduotojas ugdymui | Žmogiškieji ištekliai |
| 2.1.4. Edukacinės, sporto ir laisvalaikio erdvių mokyklos teritorijoje įrengimas | 2.1.4.1. Mokyklos edukacinės, sporto ir laisvalaikio erdvių Mokyklos teritorijoje įrengimo iniciavimas | Inicijuotas Mokyklos edukacinės, sporto ir laisvalaikio erdvių Mokyklos teritorijoje įrengimas | Rugsėjo–gruodžio mėn. | Direktorius | Žmogiškieji ištekliai |

**IX SKYRIUS**

**2024–2025 M. M. VEIKLOS KRYPTYS**

Vadovaujantis Mokyklos 2024–2026 metų strateginiu veiklos planu ir atsižvelgiant į veiklos kokybės įsivertinimo rezultatus 2024–2025 mokslo metais Mokykla planuoja:

1. Tobulinti bendrojo ugdymo programų vykdymą;

2. Įdiegti atnaujintas Bendrąsias programas 2, 4, 6, 8 ir 10 klasėse;

3. Pasirengti įtraukiojo ugdymo įgyvendinimui Mokykloje;

4. Gerinti mokymo(si) aplinką ir modernizuoti ugdymo procesą.

**Didžiausias dėmesys 2024–2025 m. m. bus skiriamas ugdymo kokybės gerinimui, pamokų ir kitų veiklų šiuolaikiškumui ir modernizavimui.**

**X SKYRIUS**

**BAIGIAMOSIOS NUOSTATOS**

Veiklos plane numatytų uždavinių įgyvendinimo priemonės tikslinamos, detalizuojamos, papildomos sudarant kiekvieno mėnesio veiklos planus.

Veiklos plano įgyvendinimo priežiūrą vykdo mokyklos direktorius, direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Mokyklos tarybos

2024-08-29 posėdžio

protokolas Nr. V2-3